Natasa Nord

Natasa Nord (født Natasa Djuric i 1978) er en serbisk-norsk forsker. Hun er professor ved Institutt for energi- og prosessteknikk ved Norges teknisk-naturvitenskapelige universitet (NTNU). Hennes forskningsfelt er fjernvarme, energiplanlegging, nullutslippsbygninger og bygningssimulering.

Utdannelse og karriere 
Nord har fem års utdannelse innenfor ingeniørfag fra Faculty of Mechanical Engineering/Department of Thermal Engineering ved  Universitetet i Beograd (1997–2002). Hun tok en mastergrad ved samme universitet i 2004, med avhandlingen Optimization of Energy Consumption in the Building with Hydronic Heating System.

I 2008 oppnådde hun graden ph.d. ved Institutt for energi- og prosessteknikk, NTNU, med avhandlingen Real-time supervision of building HVAC system performance.

Hun var postdoktor ved Institutt for energi- og prosessteknikk i perioden 2008–2010. I 2009–2011 var hun ansatt som førsteamanuensis, i 20% stilling, innenfor feltet varme-, ventilasjons- og sanitærteknikk ved Høgskolen i Sør-Trøndelag. Etter et par år som forsker ved SINTEF Energi, ble hun i 2012 ansatt som førsteamanuensis ved Institutt for energi- og prosessteknikk, NTNU, og i 2019 ble hun ansatt som professor samme sted med fagområdene Energi og miljø; Infrastruktur for energitransport; Termodynamikk 1; Klimateknikk; Energiplanlegging – og fordypningsfaget Termisk energi og inneklima.

Samarbeid i Norge og internasjonalt (utvalg) 
Nord leder flere forskningsprosjekter:

 EU2020 MSCA-IF – Marie Curie-prosjekt for post.doc. Prosjektet driver med optimal kontroll av CO2 varmepumpe for oppvarming av boliger.
 Forskningsprosjekt innen FRINATEK-programmet ved Norges forskningsråd. Tema for prosjektet er analyse av smart fjernvarme med distribuerte kilder. Prosjekttittel: Understanding behaviour of district heating systems integrating distributed sources.
 Forskningsprosjekt innen EnergiX-programmet ved Norges forskningsråd. Tema for prosjektet er energiplanlegging av byer. Prosjekttittel: Methods for Transparent Energy Planning of Urban Building Stocks - ExPOSe.

Hun er involvert i internasjonalt samarbeid i flere sammenhenger. Hun er blant annet medlem av redaksjonsrådet (editorial board) i tidsskriftet REHVA Journal (siden 2013).

Hun har også vært engasjert i flere internasjonale konferanser, blant annet i CLIMA-konferansene siden 2010, både som medlem av Scientific Committee (vitenskapelig råd) og som møteleder. CLIMA-konferansene arrangeres av Federation of European Heating, Ventilation and Air Conditioning Associations (REHVA).

I 2019 satt hun i vitenskapelig råd både i The 11th International Conference on Applied Energy i Sverige og i Nordic ZEB Conference i Norge.

Hun samarbeider også med både norsk og internasjonal industri på ulike prosjekter.

Publikasjoner 
For publikasjoner fra før 2014 er hun oppført med sitt opprinnelige etternavn Djuric.

Referanser

Eksterne lenker 

 

Professorer ved NTNU